ต้นทุนพุ่ง! ผู้ประกอบการข้าวถุงไทย จ่อขึ้นราคา 10-30 บาท/ถุง เริ่ม ก.ค.นี้
สมาคมผู้ประกอบการข้าวถุงไทย เผยผู้ประกอบการข้างสารถุง เตรียมปรับขึ้นราคาหลังต้นทุนข้าวสารเพิ่มสูงขึ้น โดยจะปรับขึ้นราคา 10-30 บาท/ถุง โดยเริ่มปรับขึ้นราคาเดือนกรกฎาคมนี้
สมาคมผู้ประกอบการข้าวถุงไทย เผยผู้ประกอบการข้างสารถุง เตรียมปรับขึ้นราคาหลังต้นทุนข้าวสารเพิ่มสูงขึ้น โดยจะปรับขึ้นราคา 10-30 บาท/ถุง โดยเริ่มปรับขึ้นราคาเดือนกรกฎาคมนี้
24 มิ.ย. 2565

นายบุรินทร์ ธนถาวรลาภ นายกกิตติมศักดิ์สมาคมผู้ประกอบการข้าวถุงไทย เปิดเผยว่า เนื่องจากปัจจุบันต้นทุนข้าวสารแพงขึ้นมาก จนผู้ประกอบการไม่สามารถรับภาระขายขาดทุนต่อไปได้อีกจึงจำเป็นต้องปรับขึ้นราคาในเดือนหน้า โดยในเดือนกกรกฎาคมที่จะถึงนี้ ผู้ประกอบการข้าวสารบรรจุถุงเตรียมจะปรับขึ้นราคาข้าวถุง โดยข้าวสารหอมมะลิ บรรจุถุง (ขนาด 5 กิโลกรัม) จะปรับขึ้น 30 บาท/ถุง คือปรับจาก 165 บาท/ถุง เป็น 195 บาท/ถุง สำหรับราคาข้าวสารเจ้า ปรับขึ้น 10 บาท/ถุง คือปรับจาก 80-90 บาท/ถุง เป็น 90-100 บาท/ถุง
สำหรับสาเหตุในการปรับขึ้นราคาขายปลีกในครั้งนี้ เนื่องจากสต็อกข้าวสารเก่าหมดแล้ว ขณะที่ข้าวสารล็อตใหม่มีราคาแพงขึ้นมาก ทำให้ข้าวสารหอมมะลิ มีราคาปรับจาก 2,300 บาท/กระสอบ (100 กิโลกรัม) เป็น 3,200 บาท/กระสอบ ส่วนข้าวสารเจ้า ราคาปรับจาก 1,300 บาท/กระสอบ เป็น 1,450 บาท/กระสอบ ทำให้ต้นทุนสูงขึ้นมากจนต้องปรับราคาจำหน่ายข้าวถุง
ทั้งนี้ ในช่วงที่ผ่านมาผู้ประกอบการข้าวถุงแทบไม่มี กำไรจากการขายข้าวได้กำไรเฉลี่ย 0.50-1 บาท/ถุง เท่านั้น เนื่องจากต้นทุนข้าสารสูงมาก ข้าวสารหอมมะลิ ต้นทุนอยู่ที่ 165 บาท/ถุง ราคาขายก็อยู่ที่165 บาท/ถุง ส่วนข้าวสารเจ้า ต้นทุนอยู่ที่ 88 บาท/ถุง ราคาขายอยู่ที่ 92-95 บาท/ถุง